**AGENȚIA PENTRU PROTECȚIA MEDIULUI HUNEDOARA**

Nr. 7162 / 04.09.2024

**COMUNICAT DE PRESĂ**

În scopul informării publicului interesat privind calitatea aerului, APM Hunedoara a instalat autolaboratorul mobil în municipiul Hunedoara, în parcarea Hotelului Rusca, căruia îi mulţumim pentru acces.

 Prin intermediul laboratorului mobil vor fi analizaţi indicii de calitate a aerului: praf (PM10 şi PM 2,5), compuşi ai sulfului, compuşi ai azotului, compuşi ai benzenului şi monoxidul de carbon.Vor fi determinate valorile medii la 24 ore, obţinute din valorile orare măsurate şi se vor raporta la valorile limită admise, la 24 ore, pentru fiecare indicator.

 Laboratorul mobil va staţiona în locaţia menţionată, din 04.09.2024 ora 12,00 până în data de 10.09.2024 ora 13,00.

 Orice persoană interesată poate vizualiza pe ecranele analizoarelor instalate în laboratorul mobil, valorile momentane ale indicilor de calitate a aerului monitorizaţi, în zilele lucrătoare, în intervalul orar 11,00 - 13,00.

 Pentru informaţii suplimentare, puteţi să vă adresati APM Hunedoara pe adresa: office@apmhd.anpm.ro, telefon:0254/215445.

*Agenţia pentru Protecţia Mediului Hunedoara - Compartiment Relaţii Publice*